Hun vokste opp i et gjestfritt hjem, som var åpent for tidens kunstnere og intellektuelle, og utviklet tidlig en sterk selvstendighet, og nektet blant annet å bli konfirmert i Den norske kirke. Hun tok sin examen artium i 1911, og studerte deretter musikk i Kristiania, Bayreuth, og Paris. Hun hadde sin debutkonsert som sanger i 1918, i Oslo. Men hun utviklet en sykdom i åndedrettsorganene som gjorde hennes sangkarriere umulig.